section_heading: Gospodarstvo
paragraph_text: Od 1880. gospodarstvo Stavangera se oslanja uglavnom na izvoz ribe i plodova mora. Takva vrsta gospodarstva je dosta osjetljiva na promjene na tržištu, pa je između dva svjetska rata došlo do gospodarskog pada. Nakon Drugog svjetskog rata industrija konzerviranja ribe je doživjela krizu zbog sve veće konkurencije, pa se Stavanger okreće brodogradnji. Od 1969., kada su otkrivena nova nalazišta nafte i prirodnog plina u Sjevernom moru, razvija se uspješno naftna industrija. Prisustvo naftne industrije omogućuje vrlo dobre prihode za stanovništvo, čak iznad prosjeka u Norveškoj. Tako su i cijene nekretnina u općini Stavanger veće nego i Oslu, pa se recimo cijene jednog stana (oko 80 m<sup>2</sup>) kreću oko 41 400 kuna po četvornom metru (2011.).